Litekeena da. PPren dinamika bera da. Aznarrek eta Mayor Orejak, orduko elkarrizketak porrot egin zutenean, solaskideak atxilotuz eta espetxe politika zein Zigor Kodea gogortuz erantzun zuten. Gai hauetan alderdi sozialista PPren ildoa jarraitzen ari delakoan nago. Zoritxarrez, alderdi sozialistak eskubideen eta askatasunen alorrean neurri legalak gogortzeko saiakera egitea espero dezaket, eta indarkeriarekin zerikusirik ez daukaten herritar askoren eskubideak eta askatasunak urratzea, neurri horiekin. Baina, horrela jokatuz gero, interes alderdikoiak eta elektoralak direla eta arazoaren konponbidea atzeratu besterik ez dute egingo.